དེ་ནས་བློན་གདུག་པ་ཅན་དབས་སྟག་རྣ་ཅན་སོགས་ཀྱིས།རྒྱལ་པོ་དང༌།བློན་བྲན་ཀ་དཔལ་ཡོན་བཀྲོངས་ནས།གླང་དར་མ་འུ་དུམ་བཙན་རྒྱལ་སར་བཞགའདི་ནི་ཆུང་དུས་ནས་གཟུགས་བ་ལང་གི་ཤ་ཚུགས་དང་འདྲ་ཞིང༌།བློ་རྟུལ་ལ་རྒྱུད་གྱོང་བས།འབངས་རྣམས་ཀྱིས་གླང་དར་མ་ཞེས་བཏགས་གླང་ཕྲུག།མིང་དངོས་ནི།འུ་དུམ་བཙན་ཟེར།རྒྱའི་ལོ་རྒྱུས་རྒྱའི་ལོ་ཙཱ་བ་བ་ཧུ་གྱང་ཇུ་ཟེར་བས་བོད་ཡིག་ཏུ་བསྒྱུར་བ་ལས།རྒྱལ་པོ་འདི་ཆང་ལ་དགའ་ཞིང་སྤྱོད་པ་ངན་པས།བོད་ཀྱི་རྒྱལ་ཁམས་ཐམས་ཅད་འཁྲུགས།སི་ཧ་ཅེའུ་ལ་བོད་དབང་བའི་རི་བརྩིགས་ཡོད་པ་འགྱེལ།ཀླུ་ཆུ་ཞག་གསུམ་གྱེན་ལ་ལོགལྟས་ངན་བྱུང་ཞིང་རྒྱལ་ཁམས་ཞིག་པ་ཡིན་ནོ།།ཞེས་བཤད་དོ།།